Conform informațiilor noastre bărbatul s-a dat jos de la volan, l-a îmbrâncit pe unul dintre polițiști care ar fi căzut pe carosabil, iar individul a luat-o la fugă printre blocuri. Imediat mai multe echipaje de poliție au fost chemate în zonă și au început căutările. Până în acest moment acestea nu au dat niciun rezultat, suspectul fiind de negăsit.
Conform informațiilor noastre Vasile J. (Baia Mare) este recidivist, el fiind condamnat și liberat condiționat din pușcărie anul trecut. Aceleași surse susțin că individul nu deține permis de conducere de nicio categorie.
La fața locului au fost chemați polițiști criminaliști care au prelevat probe din autoturisul abandonat. Se pare în înterior s-ar fi găsit pliculțe cu substanțe care ar putea fi droguri. Acestea au fost ridicate și au fost trimise la un laborator pentru expertizare.
Pe fir au intrat și ofițerii de la Serviciul de Combatere a Criminalității Organizate (SCCOA) și Antidrog din cadrul IPJ Maramureș.
Dacă îl recunoașteți pe individ să rugăm sunați imediat la 112.